Hesir eru teir úr skattlandi okkara, sum fóru úr herleiðingarútlegdini, teir, ið Nebukadnezar kongur hevði herleitt til Bábel, men nú snúðu heim aftur til Jerúsalem og Júda, hvør í sína borg, teir, ið komu við Zerubbábeli, Jesjua, Nehemja, Seraja, Reelaja, Mordokai, Bilsjan, Mispar, Bigvai, Rehum og Báana. Talið á monnum Ísraels fólks var: Eftirkomarar Párosj: Tvey túsund, eitt hundrað og sjeyti og tveir; eftirkomarar Sjefatja: Trý hundrað og sjeyti og tveir; eftirkomarar Ára: Sjey hundrað og sjeyti og fimm; eftirkomarar Páhat-Móabs, eftirkomarar Jesjua og Jóabs: Tvey túsund, átta hundrað og tólv; eftirkomarar Elams: Eitt túsund, tvey hundrað og fimmti og fýra; eftirkomarar Zattu: Níggju hundrað og fjøruti og fimm; eftirkomarar Zakkai: Sjey hundrað og seksti; eftirkomarar Báni: Seks hundrað og fjøruti og tveir; eftirkomarar Bebai: Seks hundrað og tjúgu og tríggir; eftirkomarar Ázgads: Eitt túsund, tvey hundrað og tjúgu og tveir; eftirkomarar Ádónikams: Seks hundrað og seksti og seks; eftirkomarar Bigvai: Tvey túsund og fimmti og seks; eftirkomarar Ádins: Fýra hundrað og fimmti og fýra; eftirkomarar Áters, frá Hizkia: Níti og átta; eftirkomarar Bezai: Trý hundrað og tjúgu og tríggir; eftirkomarar Jóra: Eitt hundrað og tólv; eftirkomarar Hásjums: Tvey hundrað og tjúgu og tríggir; eftirkomarar Gibbars: Níti og fimm; ættaðir úr Betlehem: Eitt hundrað og tjúgu og tríggir; menn úr Netofa: Fimmti og seks; menn úr Ánatot: Eitt hundrað og tjúgu og átta; ættaðir úr Azmavet: Fjøruti og tveir; ættaðir úr Kirjat-Jearim, Kefira og Beerot: Sjey hundrað og fjøruti og tríggir; ættaðir úr Ráma og Geba: Seks hundrað og tjúgu og ein; menn úr Mikmas: Eitt hundrað og tjúgu og tveir; menn úr Betel og Ai: Tvey hundrað og tjúgu og tríggir; ættaðir úr Nebo: Fimmti og tveir; eftirkomarar Magbisj: Eitt hundrað og fimmti og seks; eftirkomarar Elams hins annars: Eitt túsund, tvey hundrað og fimmti og fýra; eftirkomarar Hárims: Trý hundrað og tjúgu; ættaðir úr Lod, Hádid og Óno: Sjey hundrað og tjúgu og fimm; ættaðir úr Jeriko: Trý hundrað og fjøruti og fimm; ættaðir úr Senáa: Trý túsund, seks hundrað og tríati. Prestarnir: Eftirkomarar Jedaja av ætt Jesjua: Níggju hundrað og sjeyti og tríggir; eftirkomarar Immers: Eitt túsund og fimmti og tveir; eftirkomarar Pasjhurs: Eitt túsund, tvey hundrað og fjøruti og sjey; eftirkomarar Hárims: Eitt túsund og seytjan. Levitarnir: Eftirkomarar Jesjua og Kadmiels, av eftirkomarum Hódavja: Sjeyti og fýra. Sangararnir: Eftirkomarar Ásafs: Eitt hundrað og tjúgu og átta. Duravørðirnir: Eftirkomarar Sjallums, Áters, Talmons, Akkubs, Hátita og Sjóbai; tilsamans: Eitt hundrað og tríati og níggju. Tempultrælirnir: Eftirkomarar Ziha, Hásufa og Tabbaots, Kerósar, Siaha, Pádons, Lebana, Hágaba, Akkubs, Hágabs, Salmai, Hánans, Giddels, Gáhars, Reaja, Rezins, Nekoda, Gazzams, Uzza, Pásea, Besai, Asna, Meunita, Nefusita, Bakbuks, Hákufa, Harhurs, Bazluts, Mehida, Harsja, Barkosar, Sisera, Tema, Nezia og Hátifa. Eftirkomarar tænara Sálomons: Eftirkomarar Sotai, Soferets, Peruda, Jáala, Darkons, Giddels, Sjefatja, Hattils, Pokerets-Hazzebáims og Ámi. Tempultrælir og eftirkomarar tænara Sálomons vóru tilsamans trý hundrað og níti og tveir. Og hesir eru teir, ið fóru heim úr Tel-Mela, Tel-Harsja, Kerub-Addan og Immer og ikki kundu at greina ætt sína og uppruna sín, hvørt teir vóru komnir av Ísrael: Eftirkomarar Delaja, Tóbija og Nekoda: Seks hundrað og fimmti og tveir. Og av eftirkomarum prestanna: Eftirkomarar Hábaja, Hakkozar og Barzillai; hann hevði tikið sær eina dóttur Barzillai Gileadita til konu og var nevndur við navni teirra. Hesir leitaðu eftir ættartølum sínum, men funnu tey ikki; teir vórðu tí sum óreinir lokaðir úti frá prestadømi. Og landsstjórin sýtti teimum at eta av hinum háheilaga, fyrr enn prestur stóð fram, ið dugdi at handfara Urim og Tummim. Allur savnaðurin var tilsamans fjøruti og tvey túsund, trý hundrað og seksti, umframt trælir og trælkvendi teirra, ið vóru sjey túsund, trý hundrað og tríati og sjey; har vóru eisini tvey hundrað sangarar og sangkonur. Ross teirra vóru sjey hundrað og tríati og seks; múldjórini tvey hundrað og fjøruti og fimm; kamelarnir fýra hundrað og tríati og fimm og asnarnir seks túsund, sjey hundrað og tjúgu. Og summir av ættarhøvdingunum góvu, tá ið teir vóru komnir til hús Harrans í Jerúsalem, sjálvbodnir gávur til hús Guðs til tess at fáa tað bygt upp aftur á staði sínum, og hvør eftir sínum førimuni góvu teir í byggigrunnin seksti og eitt túsund gulldárikar, fimm túsund silvurminur og eitt hundrað prestabúnar. Síðan búsettust prestarnir og Levitarnir og sumt av fólkinum í Jerúsalem og har í nánd, men sangararnir og duravørðirnir, tempultrælirnir og alt hitt fólkið settust niður í borgum sínum.